Esimene tõeline algajate tund sai täna edukalt mööda saadetud. Kohal oli palju toredaid inimesi, nii et väike lauake jäi järjekordselt meile väikseks. Aitäh kõigile hea töö eest, eriti Annabelile kiire grupifoto tegemise eest ja Margusele projektoriga mässamise eest. Loodame, et järgmine kord on asi parem. Täna tutvusime black and white adjustments layeritega ning edaspidi püüame seda oma töödel ka rakendada ning vaatasime veel kolme osaleja suve parimaid töid, mida allpool näha saate.
Teine video, mis kahjuks mängimise lõpetas, avaneb teile kenasti SIIN.
Grupifoto on selline siis, mis peegeldab nutimaailmas olemist, eks ole? Pea kõigil maas :P
Foto: Annabel
xxxxxx
Siin veel uute ja vanade paremaid fotosid, mida me täna suurelt ekraanilt vaatasime ning analüüsisime.
Fotod: Hedy-Liis
Fotod: Helle-Mari
Fotod: Joosep
Mängisin natuke Helle-Mari fotoga ka. Siin on tulemus.
xxxxxx
NB! EDASIJÕUDNUD, kui ilm lubab, siis läheme järgmisel tunnil õue pildistama ning teeme tutvust Annelinnaga. Kinnitan kohtumise teisipäeval, e-maili teel üle, aga muidu lepime kokku kohtumise kolmapäeval, 27. septembril kell 18:00, Annelinna Prisma teisele korrusele, kus ilmselt teeme kohe ära grupifoto ja siis rändame Annelinnaga tutvuma.
EDASIJÕUDNUTELE jääb koduseks tööks 4. oktoobriks seeria fotosid teemal "Vihm".
Tolleks tunniks palun kaasa võtta ka enda erinevaid panoraamfotosid, seega järgmise kahe nädala jooksul võiks natuke selle teemaga ennast taas kurssi viia. Samuti on siis nn VABA TEEMA päev, mis tähendab, et kaasa võite võtta mingeid fotoringiväliseid pildistamisi, mida te tahate jagada või mille üle te tahate arutada. Kena oleks, kui annaksite enne mulle hiljemalt eelmisel päeval teada, et teil midagi esitada on, nii tean programmi teha.
Edasijõudnutel algab esimesest oktoobrist mustvalge kuu, mis tähendab, et fotod, mis te üles võtate võiks olla mustvalged.
ALGAJATEGA kohtume taas esmaspäeval, kaasa kaamerad :)